Vechiul Manual - The Old Handbook

Note: Roblox Romania is a community formed only by Romanians, therefore the first parts of these documentations will always start with relating our history in our native language, then will be provided an English translation for the significative parts.

RO
ROBLOX Romania este cel mai mare grup românesc care a existat vreodată, fiind format până în prezent în proporții majoritare numai din români.

Grupul a fost inițial creat pe 19 iunie 2016 la ora 19:00, de către MichaelFawkes, însă a atins 50 de membri abia ziua următoare, pe 20 iunie, acest eveniment marcând lansarea oficială a grupului. Inițiativa acestui grup a luat naștere în urma colapsurilor celorlalte grupuri românești, astfel încât comunitatea devenise pustie. Grupul a fost înființat întâmplător, fără planuri concrete în afara transformării acestuia în viitoarea comunitate oficială a tuturor românilor prin unirea lor.

Ideea grupului a fost și este să revitalizeze comunitatea cu ajutorul grupurilor afiliate și să o îmbogățească prin organizarea unor evenimente sau activități cinstite la care să poată lua parte toți românii, indiferent de vârstă sau trecut. În fapt, ROBLOX Romania este primul grup românesc care a implementat evenimentele începând cu 2016, la momentul respectiv acestea fiind clasificate drept activități de luptă cu spada în care jucătorii trebuiau să supraviețuiască în urma unor lupte de echipe, cei mai performanți participanți fiind premiați cu robux. În acest sens a fost organizat un prim turneu cu 56 de participanți care să desemneze cel mai bun luptător cu spada din comunitate, acesta fiind încununat cu un premiu de 1000 robux în 2017 și asistat de peste 100 de spectatori. Odată cu trecerea anilor și extinderea ROBLOX Romania, ambițiile au crescut, scopurile devenind, pe lângă cele menționate, de a promova românii într-un mod organizat în cadrul platformei și de a stabili o comunitate unită, deschisă și capabilă să se adapteze pe plan internațional în vederea propagării culturii românești.

La conducerea ROBLOX Romania au participat diverse persoane care au reușit să își lase amprenta atât într-un mod pozitiv, cât și negativ asupra grupului, însă cele mai importante dintre cele care au ajutat la clădirea sa sunt Catal21 și ady00ady, fiind totodată și printre primii membri ai grupului și formând prima administrație. Pe cei doi i-au urmat peste ani AngeloFawkes și RosinanteFawkes, grupul fiind susținut îndeaproape de către FrederickKaddin și mai târziu Eckehard.

Primele ranguri din 2016 ale ROBLOX România au fost Fondator, Consiliul Suprem, Executiv, Ansamblul General, Legendă, Faimos, Popular, Antic, Comerciant, Artist, Cunoscut, Remarcat, Bârfitor și Român, acestea suferind schimbări în timp în ceea ce privește denumirea sau relocarea lor în grup.

Consemnarea istoriei comunității s-a avut în vedere încă de la fondarea acestui grup. În cadrul vechiului Manual ROBLOX Romania (2017), care constituia de fapt primul regulament de funcționare a grupului cu o istorie atașată, sunt menționate organizațiile premergătoare fondării realizate în 2016, acestea fiind clasificate drept „grupuri importante din istoria comunității românești”, listate astfel:


 * Romania Urban Team
 * DarkWave
 * Soldatii Romaniei
 * New Urban Republic
 * Unitary Kingdom of Romania
 * Romania X Team
 * Kingdom of the Romania


 * Fortele Armate Romane

Istoria acestor grupuri este detaliată în cronologie. EN

Grupuri de patrimoniu
De asemenea, tot în cadrul vechiului manual sunt prezente câteva grupuri de patrimoniu românești înființate drept organizații onorifice afiliate ROBLOX Romania, printre care Romanian Guardians și Înalta Societate, cea din urmă dedicată veteranilor comunității.